האפיפיור פרנציסקוס
בשנת 2014 **ביקר האפיפיור פרנציסקוס בישראל**, והיה בכך לאפיפיור הרביעי המבקר במדינה. מסעו של האפיפיור באזור כלל גם ביקור בירדן וברשות הפלסטינית. האפיפיור החל בביקור בירדן ב-24 במאי 2014, הגיע לישראל ב-25 במאי 2014, ועזב לרומא ב-26 במאי 2014.

האפיפיור עמד על כך שמפגשו עם הפטריארך ברתולומאיוס מקונסטנטינופול, יעמוד במרכזו של הביקור. לוגו הביקור המתאר שני גברים חבוקים בסירה אחת, והמוטו שנבחר לו - **"למען יהיו אחד"** (Ut unum sint) - מציינים את יובל החמישים למפגש ההיסטורי בין האפיפיור פאולוס השישי ופטריארך קונסטנטינופול אתינגורס, שנערך בכנסיית וירי-גלילאי בירושלים ב-1964, ואשר סיים 910 שנות חרם הדדי בין הנצרות המזרחית והמערבית, החל בסכיזמה הגדולה ב-1054. המוטו נבחר בהשראת דברי ישו על המאמינים בו בעת הסעודה האחרונה:

> 
> "וַאֲנִי נָתַתִּי לָהֶם אֶת־הַכָּבוֹד אֲשֶׁר נָתַתָּ לִּי, **לְמַעַן יִהְיוּ אֶחָד**, כַּאֲשֶׁר אֲנַחְנוּ אֶחָד".
> 
> 
> 
> 
> המקור ביוונית קוינה
> "Καὶ ἐγὼ τὴν δόξαν ἣν δέδωκάς μοι, δέδωκα αὐτοῖς, **ἵνα ὦσιν ἕν**, καθὼς ἡμεῖς ἕν ἐσμεν".
> — הבשורה על-פי יוחנן, פרק י"ז, פסוק כ"ב
> 

ביקורו של האפיפיור בארץ הקודש היה מסעו הרשמי השני מאז נבחר לכהונתו, וקדם לו ביקורו בברזיל ביולי 2013. הביקור הוגדר רשמית כ"מסע צליינות לארץ הקודש" (Pilgrimage to the Holy Land), וזאת בשונה מביקוריו האחרים ברחבי העולם, המוגדרים כמסעות שליחות (Apostolic Voyages). בין היתר נפגש האפיפיור עם נשיא מדינת ישראל שמעון פרס וראש ממשלת ישראל בנימין נתניהו; הוא ביקר ביד ושם, בכותל המערבי ובכנסיית הקבר, וקיים מיסה בחדר הסעודה האחרונה בירושלים. האפיפיור נפגש עם בכירי הכנסיות הסרות למרות הוותיקן, עם בכירים מכנסיות אחרות ועם מנהיגים דתיים יהודים ומוסלמים. כראש מדינת הוותיקן הוא התקבל על פי כל כללי הטקס ונפגש עם ראשי המדינות שבהן ביקר.

שלושת האפיפיורים האחרים שביקרו עד כה בישראל הם פאולוס השישי בשנת 1964, יוחנן פאולוס השני בשנת 2000, ובנדיקטוס השישה עשר ב-2009.

לקראת הביקור
------------

לוגו וסיסמת הביקור - "למען יהיו אחד" - מציינים את יובל החמישים למפגש ההיסטורי בין האפיפיור פאולוס השישי ופטריארך קונסטנטינופול אתינגורס בכנסיית וירי-גלילאי בירושלים ב-1964
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
לוגו הביקור שהוכן במשרד החוץ
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
האפיפיור פרנציסקוס הודיע על ביקורו בישראל, ירדן והרשות הפלסטינית, ב-5 בינואר 2014, ומתווה הביקור הכללי פורסם באופן רשמי ב-22 בפברואר 2014. בד בבד החלו ההכנות לקראת הביקור בישראל, ובשל מספר פשעי שנאה נגד נוצרים ואתרים נוצריים שאירעו במחצית הראשונה של שנת 2014, שלושה מהם ב-27 באפריל 2014 לבדו, וכן בשל החשש מפני ביצוע "פשע שנאה ראוותני" בעת ביקור האפיפיור; הוחלט במשטרת ישראל ובשירות הביטחון הכללי לאבטח אתרים נוצרים, בייחוד בערים נצרת, לוד, רמלה, יפו וירושלים. הפטריארך הלטיני של ירושלים, פואד טוואל, מתח ב-11 במאי 2014 בקורת נוקבת על חוסר המעש של הרשויות בישראל לנוכח הפשעים, ודאגה דומה נשמעה גם בקריית הוותיקן:

> 
> "הוותיקן מקבל דיווח בפרטי-פרטים על המתרחש, ואין ספק שיש תחושה קשה של אכזבה או טעם מר מכל מה שקורה. אנחנו יכולים להעיד שמדינת ישראל פנתה לוותיקן, בדרגים הגבוהים ביותר שלה, וביקשה לקיים את הביקור בהקדם האפשרי. עכשיו, כשזה קורה, הקולות שעולים הם אלה של המסיתים והמאיימים. גם אם מדובר בקולות שאינם מייצגים, זו לא קבלת הפנים שציפינו לה".
> 
> 
> 
> 

ב-23 במאי 2014, יומיים לפני הביקור, רוססו כתובות נאצה על חומות כנסייה בעיר העתיקה בבאר שבע, ויומיים לפני כן הוציאה המשטרה צווים מנהליים לארבעה פעילי ימין, האוסרים עליהם לצאת מבתיהם עד תום ביקור האפיפיור.

חדר הסעודה האחרונה נסגר לכשבועיים לפני הביקור, לשם שיפוצו המקיף לקראת המיסה האפיפיורית, ובנוסף נסגרו לביקור מספר אתרים נוצריים נוספים בירושלים, דוגמת כנסיית כל העמים, בימים הסמוכים לפני הביקור. עוד נסגר היכל השמות ביד ושם בשבוע שלפני הביקור, ויד ושם כולו, הר הרצל ורחבת הכותל המערבי נסגרו לחלוטין ביום הביקור. בהתאם לכללי הטקס, לפיהם עוזב האפיפיור כל מדינה בה הוא מבקר במטוס חברת הדגל של אותה מדינה, הכשירה חברת אל על מטוס בואינג 777 אשר נשא את שלט האצולה האפיפיורי של פרנציסקוס, עבור מסעו בחזרה לרומא. על המטוס נקבע שלט האצולה האפיפיורי של פרנציסקוס, ולציון האירוע נערך ב-22 במאי 2014 טקס בנמל התעופה בן-גוריון, בנוכחות הנונציו בישראל, הארכיבישוף ג'וזפה לזרוטו ומנכ"ל אל על דוד מימון. ב-22 במאי 2014 השלימה משטרת ישראל את היערכותה לקראת הביקור, אשר כללה פריסת 8,500 שוטרים, לוחמי מג"ב וכוחות תגבור משטרתיים ברחבי העיר.

אל האפיפיור התלוו בביקורו בארץ הקודש הרב אברהם סקורקה, ידידו האישי ורקטור הסמינר הרבני של אמריקה הלטינית בבואנוס איירס, והשייח' עומאר עבוד, ששימש בעברו כמזכיר הכללי של המרכז האסלאמי של ארגנטינה.

מהלך הביקור
-----------

### הביקור בירדן

קודם הגעתו לישראל, ביקר האפיפיור בירדן במשך יום בודד. הביקור נפתח ב-24 במאי 2014 בקבלת פנים בארמון המלכותי בעמאן, ובנאומו עמד מלך ירדן עבדאללה השני, על מפגשם של אביו, המלך חוסיין, והאפיפיור פאולוס השישי, שנערך באותו ארמון חמישים שנה קודם לכן, ואשר היה הביקור האפיפיורי הרשמי הראשון במדינה מוסלמית. לאחר מכן נועד האפיפיור בארמון עם אנשי דת וממשל ירדנים, והתייחס לצורך במציאת פתרון למלחמת האזרחים בסוריה ולסכסוך הישראלי-פלסטיני.

בהמשך קיים האפיפיור מיסה באצטדיון הבינלאומי בעמאן בפני כ-30,000 מאזינים, ונשא במהלכה דרשה אודות הפסוק "וַאֲנִי אֶשְׁאֲלָה מֵאָבִי, וְהוּא יִתֵּן לָכֶם פְּרַקְלִיט אַחֵר, אֲשֶׁר־יִשְׁכֹּן אִתְּכֶם לָנֶצַח" (יוחנן, י"ד, ט"ז). בדרשה התייחס האפיפיור לבעיית הפליטים הנוצרים בסוריה, עיראק וברשות הפלסטינית, וקרא להפנות אליהם את תשומת הלב. בהמשכו של היום ביקר האפיפיור באתר הטבילה בבית עברה, השוכן על גדת הירדן, ואשר בו, לפי המסורת, הטביל יוחנן המטביל את ישו. באתר התקבל האפיפיור בידי פטריארך הלטיני של ירושלים, פואד טוואל, ופגש בילדי פליטים מסוריה ובילדים חולי סרטן מירדן.

### הביקור ברשות הפלסטינית

ב-25 במאי 2014 עזב האפיפיור את נמל התעופה הבינלאומי עמאן-המלכה עאליה, וטס במסוק ישירות למנחת המסוקים בבית לחם. הוא נפגש עם יושב ראש הרשות הפלסטינית מחמוד עבאס בארמון הנשיאותי בבית לחם, ונשא דברים בזכות המאמצים להשגת שלום באזור, ובזכותן של "שתי מדינות להתקיים, ולחיות בשלום ובביטחון, במסגרת גבולות בינלאומיים מוכרים". האפיפיור התייחס להמשך הבנייה בהתנחלויות ולמגבלות על כניסת מתפללים למסגד אל-אקצא ולכנסיית הקבר, ופנה באופן אישי לעבאס, ועמד על חשיבותו של חופש הפולחן של הנוצרים הקתולים ב"ארץ זו". האפיפיור עצר באופן סמלי ליד גדר ההפרדה ונשא תפילה במקום. לאחר מכן ערך האפיפיור מיסה בכיכר האבוס בעיר, ונשא דרשה אודות הפסוק "וְזֶה לָכֶם הָאוֹת: אֲשֶׁר תִּמְצְאוּן יֶלֶד מָחְתָּל, וְשֹׁכֵב בָּאֵבוּס" (לוקאס, ב', י"ב). לאחר מכן הזמין האפיפיור את יושב ראש הרשות ואת נשיא ישראל שמעון פרס (אשר לא היה נוכח במקום), לבוא למעונו בקריית הוותיקן ולהצטרף אליו בתפילה לשלום. הן פרס והן עבאס נענו להזמנת האפיפיור, והודיעו כי יבקרו בוותיקן בחודש יוני 2014.

### הביקור בישראל

#### היום הראשון

וידאו המתעד את קבלת הפנים לאפיפיור
המפגש בין האפיפיור פרציסקוס לבין הפטריארך האקמוני ברתולמאוס בכנסיית הקבר.
ב-25 במאי 2014 המריא האפיפיור במסוק צבאי ירדני, וטס מבית לחם לנמל התעופה בן-גוריון, שם התקבל בטקס רשמי על ידי נשיא המדינה, שמעון פרס, וראש הממשלה, בנימין נתניהו. האפיפיור שב על דבריו כי "על "פתרון שתי המדינות" להפוך למציאות ולא להישאר חלום", ודיבר בזכות הדו-שיח בין ישראל לפלסטינים. הוא שב על הזמנתו לנשיא פרס וליושב הראש עבאס, להגיע לקריית הוותיקן ולשאת תפילה לשלום בצוותא. פרס ונתניהו השיבו לאפיפיור בנאומיהם כי מדינת ישראל מחויבת לתהליך השלום, לחופש הפולחן ולשימור הסטטוס קוו במקומות הקדושים. שני המנהיגים הישראלים עמדו בדבריהם על הפיגוע במוזיאון היהודי של בלגיה יום קודם לכן (24 במאי 2014), שבמהלכו נהרגו ארבעה בני אדם, והאפיפיור הגדירו כ"מעשה נפשע של שנאה אנטישמית". הוא סיים את דבריו במילה "שלום".

לאחר מכן המריא האפיפיור במסוק חיל האוויר למנחת המסוקים בהר הצופים, ונועד בפרטיות עם הפטריארך ברתולומאיוס מקונסטנטינופול בבנין המשלחת האפיפיורית ברובע הנוצרי שבעיר העתיקה. שני האישים פרסמו הצהרה משותפת, שבה צטטו מהצהרתם המשותפת של האפיפיור פאולוס השישי והפטריארך אתינגורס, חמישים שנה קודם לכן, ועמדו על הקשר בין שני השליחים, האחים פטרוס הקדוש ואנדראס הקדוש, אשר לפי המסורת ייסדו את הכנסיות המערבית והמזרחית (בהתאמה). השניים עמדו על הדומה בין שני הפלגים והתחייבו לפעול לאיחודם המלא, **"למען יהיו אחד"**. באופן תקדימי התייחסה ההצהרה המשותפת גם לשלומם של הבריאה ושל כדור הארץ:

> 
> "אשר על כן, אנו מביעים חרטה בשל היחס הבלתי-צודק כלפי כוכב הלכת שלנו, המהווה חטא לנוכח האל. אנו מאשררים את אחריותנו וחובתנו לעודד מידות של צניעות ומתינות, למען יחושו הכל בצורך לכבד את הבריאה ולנצור אותה בקפידה. יחדיו, אנו מאשרים את התחייבותנו להגביר את שימת הלב למשמורת הבריאה; אנו פונים בקריאה לכל בעלי הרצון הטוב, לתור אחד הדרכים לניהול חיי חסכנות ולצמצם בבזבוז, אגב הפחתת רדיפת הצבע והעצמת הנדיבות כלפי עולמו של האל ולמען התועלת לעמו".
> 
> 
> 
> 

בהמשך קראו שני האישים להגברת הדיאלוג בין נוצרים, יהודים, מוסלמים ובני דתות אחרות, והביעו את דאגתם המשותפת לנוכח מצבם של הנוצרים במזרח התיכון. בסיום ההצהרה הביעו האפיפיור והפטריארך תקווה משותפת לשלום, ובייחוד לשלומן של הכנסיות במצרים, סוריה ועיראק, אשר סבלו באופן הקשה ביותר בשנים האחרונות. ההצהרה הסתיימה בציטוט חלקי מברכת כהנים: "יָאֵר ה' פָּנָיו אֵלֶיךָ, וִיחֻנֶּךָּ; יִשָּׂא ה' פָּנָיו אֵלֶיךָ, וְיָשֵׂם לְךָ שָׁלוֹם" (במדבר, ו', כ"ה–כ"ו).
לאחר מכן בקרו האפיפיור והפטריארך בכנסיית הקבר והשתתפו בטקס אקומני לציון יובל החמישים לפגישתם של האפיפיור פאולוס השישי והפטריארך אתינגורס. הטקס נערך בהתאם לליטורגיה המזרחית והמערבית גם יחד, ונכחו בו, בין היתר, הפטריארך תיאופילוס השלישי מירושלים (ראש הפטריארכיה היוונית-אורתודוקסית של ירושלים), הפטריארך הארמני של ירושלים, נורהאן מנוגיאן, והקוסטוס, האח פיירבטיסטה פיצבאלה. בסוף היום סעדו האפיפיור והפטריארך יחדיו בסוויטה האפיפיורית בפטריארכיה הלטינית בירושלים.

#### היום השני

פרנציסקוס בעת ביקורו בכותל המערבי, 2014
האפיפיור והנשיא שמעון פרס
יומו השני של הביקור בישראל נפתח בביקור בהר הבית, והאפיפיור היה אורחם של המופתי של ירושלים, מוחמד אחמד חוסיין, ושל הנסיך הירדני ראזי. האפיפיור הדגיש בנאומו את השורש המשותף לדתות המונותאיסטיות, המוביל לאברהם. המופתי טען בנאומו כי קיצונים פורצים להר הבית בחסות השלטון הישראלי, וקרא לאפיפיור לפעול "להפסקת התוקפנות נגד המקומות הקדושים, ולאפשר למוסלמים ונוצרים פלסטינים להגיע בחופשיות לבתי הפולחן, ובראשם מסגד אל-אקצה וכנסיית הקבר". לאחר מכן ביקר האפיפיור בכותל המערבי ונפגש עם רב הכותל המערבי והמקומות הקדושים, שמואל רבינוביץ, אשר הציג בפניו דגם של הר הבית בעת שבית המקדש ניצב עליו. האפיפיור טמן פתק בין אבני הכותל, והתחבק עם הרב אברהם סקורקה והשייח' עומאר עבוד אשר הגיעו עמו לביקור מארגנטינה.

בהמשך יצא האפיפיור להר הרצל שם נפגש עם הנשיא פרס ועם ראש הממשלה נתניהו. הוא הניח זר על קברו של תיאודור הרצל, ולצידו סייעו לו בכך שני ילדי מהגרי עבודה קתולים ילידי ישראל ודוברי עברית. לאחר מכן ביקש ראש הממשלה מהאפיפיור לעצור ליד אנדרטת חללי פעולות האיבה המעוצבת כקיר שעליו חקוקים שמות החללים, דבר שלא היה כלול בתוכנית הביקור, ולפי אחת הדעות, כדי להוות משקל נגד לעצירת האפיפיור בגדר ההפרדה. האפיפיור פרנציסקוס המשיך לביקור באוהל יזכור ביד ושם. הוא לחץ ונשק לידיהם של שישה ניצולי שואה, ודרש בפתח נאומו את הפסוק: "וַיִּקְרָא ה' אֱלֹהִים אֶל-הָאָדָם וַיֹּאמֶר לוֹ אַיֶּכָּה" (בראשית, ג', ט') - היכן אתה אדם? לאן באת?. בהמשך אמר: "נתרגשה עלינו רעה גדולה, כזו שטרם נראתה תחת השמים... לעולם לא עוד, אלוהים, לעולם לא עוד!."

לאחר מכן ערך האפיפיור ביקור נימוסין בהיכל שלמה ונפגש עם הרבנים הראשיים לישראל דוד לאו ויצחק יוסף. בנאומו עמד על כך שכבר בזמן כהונתו כארכיבישוף העיר בואנוס איירס, היו לו חברים יהודים רבים. עוד עמד על חשיבותן של ועידת הוותיקן השנייה והצהרת נוסטרה אטאטה לקידום היחסים בין היהדות והנצרות, ועל הדיאלוג שהחל בין הרבנים הראשיים לישראל והכס הקדוש בשנת 2002, כתוצאה מביקור האפיפיור יוחנן פאולוס השני בישראל בשנת 2000. מהיכל שלמה יצא האפיפיור לפגישה עם נשיא ישראל, שמעון פרס שנערכה בבית הנשיא, ולאחריה נועד בנוטרדאם דה ז'רוזלם עם ראש הממשלה, בנימין נתניהו.

לאחר מכן נועד האפיפיור לפגישה פרטית עם פטריארך קונסטנטינופול, ברתולומאיוס, שנערכה במתחם וירי גלילאי על הר הזיתים, ובהמשך ירד לכנסיית כל העמים בגת שמנים ונפגש עם כמרים, סטודנטים וציבור דתי. את נאומו בגת שמנים פתח בפסוק: "וַיֵּצֵא וַיֵּלֶךְ כְּיוֹם בְּיוֹם אֶל־הַר הַזֵּיתִים וַיֵּלְכוּ אַחֲרָיו גַּם־תַּלְמִידָיו" (לוקאס, כ"ב, ל"ט). את דבריו ייחד האפיפיור לבגידת השליחים בישו בליל הייסורים, ועל הבחירה שנצבת בפני כל נוצרי מאמין לדבוק בישו כפי שעשו מרים, אם ישו ויוחנן השליח, או להתכחש לו כמעשה האחרים.

לפנות ערב ערך האפיפיור מיסה בחדר הסעודה האחרונה על הר ציון, אירוע שלו נודעה משמעות ייחודית במהלך הביקור, בשל מאמצי הכס הקדוש לקבל לרשותו את האתר. בדבריו עמד האפיפיור על חשיבותו של המקום לנצרות. משם יצא האפיפיור למנחת המסוקים בהר הצופים וטס לנמל התעופה בן-גוריון. את מסעו חזרה לרומא ערך במטוס בואינג 777 של אל על.

אירועים במהלך הביקור
--------------------

* ב-24 במאי 2014 בערב, הגיעו כ-150 איש לקבר דוד, התפרעו ותקפו שוטרים באבנים ובקבוקים, במחאה על ביקורו של האפיפיור הצפוי במקום, ונגד הכוונה להעביר, לטענתם, את חדר הסעודה האחרונה לידי הכס הקדוש. כמה מהם התבצרו במבנה ופונו בידי המשטרה, ו-26 מתפרעים נעצרו. המהומות שהתרחשו בהר ציון ובמקומות אחרים סביב השמועות כי ישראל מתכוונת למסור את הבעלות בחדר הסעודה האחרונה לידי הכס הקדוש, זכו להכחשה רשמית מצד שר החוץ אביגדור ליברמן.
* במהלך המיסה בכיכר מאנגר, החל המואזין במסגדים הסמוכים לקרוא בקול רם לתפילה, אולם הדבר לא מנע את המשך הטקס.
* הביקור בהר הבית לווה בתקרית שהתעוררה על רקע חזרת הוואקף מהסכמה עם ישראל, לפיה צוות טלוויזיה ישראלי יסקר את הביקור. בסופו של דבר הוסכם כי צוות ירדני ישדר את האירוע לעולם הערבי והצוות הישראלי ישדרו ליתר מדינות העולם.
* ביומו הראשון של הביקור בארץ התקבל דיווח כי מספר מאמינים הוכו על ידי שוטרים ישראלים בעת שניסו לצפות בפמליית האפיפיור עת עשתה דרכה לכנסיית הקבר. לפי הדיווח, טענה המשטרה כי המאמינים חסמו את דרכה של הפמלייה, וכתוצאה ממנו נפצעו אישה וילדים, ומספר גברים נעצרו.
* סמוך לסיום המיסה שערך האפיפיור בחדר הסעודה האחרונה, נכנס אלמוני לכנסיית הדורמיציון הסמוכה, והצית את ספר התחינות. הספר נשרף כליל, אך לאורגן הסמוך לא נגרם נזק. האירוע התרחש אף על פי שלרגל ביקור האפיפיור במתחם, היה האזור כולו מאובטח בידי המשטרה, וזו החזיקה במפתחות הכנסייה בעת הביקור.
* ועד הטכנאים ברשות השידור איים להשבית את הדיווח על סיום ביקורו של האפיפיור, במחאה על הסכם הרפורמה ברשות אשר הובא להצבעה בקריאה ראשונה בכנסת באותו יום. בסופו של דבר, השידורים התקיימו כמתוכנן.

תוצאות ותגובות
--------------

כתוצאה ישירה ובלתי מתוכננת של הביקור, לפחות לא באופן פומבי, נענו נשיא ישראל, שמעון פרס, ויושב ראש הרשות הפלסטינית, מחמוד עבאס, להזמנתו של האפיפיור, להגיע לקריית הוותיקן ולהצטרף אליו בתפילה לשלום. הביקור אכן יצא אל הפועל והתקיים בחג הפנטקוסט הנוצרי, ב-8 ביוני 2014.

הביקור עורר תגובות וביקורת במספר נושאים עיקריים:

* בעיתון הארץ נכתב כי אף על פי שהאפיפיור הקפיד על איזון פוליטי ודתי, גינה את האנטישמיות והגזענות ואת השחתת מוסדות הדת, התמקדו מארחיו בכל עת בשבחה של היהדות ובסבלו של העם היהודי, לעיתים אגב אמירות שפגעו בכבודו של האפיפיור ובכבוד האירוע. עוד צוין כי דבריהם של המארחים, שהוכנו לעיתים מבעוד מועד, לא התייחסו או ענו לדבריו של האפיפיור:

> 
> "רב הכותל המערבי מצא לנכון להסביר לאפיפיור למה היהודים הם העם הנבחר, ראש הממשלה הסביר לו את חשיבות גדר ההפרדה והרבנים הראשיים ביקשו שיגנה את הטרור ואת הפשעים נגד העם היהודי. נראה שהמנהיגות הישראלית לא החמיצה שום הזדמנות להחמיץ את ביקור האפיפיור ולפרוט את האירוע ההיסטורי לפרוטות קטנות של הכרה, hasbara וסחיטת השתתפות בסבלו של העם היהודי, מטיטוס ועד הפיגוע בבריסל."
> 
> 
> 
> 

נראה כי ההנהגה הישראלית כשלה להבין כי הביקור התמקד בראש וראשונה, כפי שקבע האפיפיור בעצמו, בפיוס בין העדות הנוצריות וביחסיהן הפנימיים.
* עוד העריך עיתון הארץ כי ביקור האפיפיור העניק לרשות הפלסטינית תמיכה, בין היתר בשל סיקורו הרחב שהעניק לגורמים פלסטינים במה לשאת את דבריהם, בשל כך שהאפיפיור טס ישירות מעמאן לבית לחם, ובעיקר בשל כך שבחר לשאת תפילה ליד גדר ההפרדה, במעשה שהוגדר על ידי העיתון כ"החלטה מחושבת לחרוג מהפרוטוקול". האפיפיור שב וחזר במספר הזדמנויות במהלך הביקור על תמיכתו בפתרון שתי המדינות, ונפגש עם עקורים מאיקרית וברעם.
* הדים רבים נשמעו בתקשורת המקומית והעולמית לתופעות של גילויי אלימות כלפי נוצרים ורכוש נוצרי בארץ, לקראת הביקור ובמהלכו, והאתר הרשמי של הביקור הקדיש חלקים נרחבים לעדות הנוצריות בארץ הקודש ולמצבם של הנוצרים המתגוררים בה, ובמזרח התיכון בכלל. אף על פי שהאתר הרשמי עמד על חופש הדת הנוהג בישראל, הוא ציין כי עדיין קיימות תחושות אנטי-נוצריות בקרב מגזרים יהודים בארץ, וכי מדי פעם נגרם נזק לכנסיות ואנשי דת נוצריים זוכים ליחס משפיל.
* בלבנון נמתחה ביקורת מצד ארגון חזבאללה ואחרים, על הפטריארך המרוני של לבנון, בשארה א-ראעי, אשר התלווה לביקור בארץ, ואף נפגש עם נוצרים יוצאי צבא דרום לבנון המתגוררים בישראל. הדבר העלה על נס את סוגיית שיתוף הפעולה של המרונים עם ישראל בעת מלחמת לבנון הראשונה, והביקורת הדגישה כי מבחינת החוק הלבנוני, עולה מעשה זה כדי "מגע עם האויב". גם ארגון החמאס הצטרף לקריאות אלה.
* באתר משרד התיירות שהוקם לכבוד האירוע הורגשה תנועה בהיקף כפול מהרגיל, והמשרד העריך כי בעת הביקור הגיעו לארץ אלפי תיירים נוספים, וכן כי הביקור יביא להגעת אלפי צליינים נוספים בארץ, כבר בשנת 2014.
* העובדה שהאפיפיור ביקר באתרים הפרוסים בכל רחבי ירושלים וסדרי האבטחה חסרי התקדים, הביאו לסגירת רחובות רבים בעיר ולשיבושי תנועה קשים. תושבים התלוננו על פגיעה בחיי היום יום, וציינו כי זו חרגה מהרגיל בעת ביקורים ממלכתיים בעיר.
* במהלך הביקור ניסו ישראל והרשות הפלסטינית לשכנע את האפיפיור בצדקת דרכן בסוגיית הסכסוך הישראלי-פלסטיני. מספר עיתונים טוענים שלפעמים היה נדמה שאין זו יותר מהצגה המנסה להראות לאפיפיור מדוע צד אחר צודק והאחר לא.[דרוש מקור]
* דואר ישראל הנפיק ערכת מזכרת רשמית בשלוש שפות (אנגלית, עברית וספרדית), הכוללת מהדורה מוגבלת וממוספרת של גליונות מוחתמים, הנושאים את תמונותיהם של 12 אתרים נוצריים חשובים בישראל, ולצידם ערכת מאמרים העוסקים באפיפיור. בנוסף, ב-22 ביוני 2014 הנפיק הדואר גיליון בולים הכולל 12 תמונות שצולמו במהלך הביקור.

מונטסה אלוורדו

M
ontse היא הנשיאה ו-COO של EWTN News, Inc. חטיבת החדשות של Eternal Word Television Network, שם היא מפקחת על פלטפורמות מדיה חדשותיות גלובליות היוצרות תוכן באנגלית, ספרדית, גרמנית, צרפתית, פורטוגזית, ערבית ואיטלקית. אחזקותיה כוללות את סוכנות הידיעות הקתולית, המרשם הלאומי הקתולי, קבוצת ACI, צ'רצ'פופ וסדרת תוכניות חדשות בטלוויזיה וברדיו.

תפקידה המנהיגותי ב-EWTN הגיע שנתיים לאחר שנבחרה למארחת המייסדת של EWTN News in Depth, תוכנית דיונים חדשותית שבועית של אירועים אקטואליים בכנסייה הקתולית, בפוליטיקה ובתרבות, מנקודת מבט קתולית.

לפני EWTN, מונסה בילתה ארבע עשרה שנים בקרן Becket for Religious Liberty, שם היא נבחרה לתפקיד COO ומנהלת מנכ"לית בפברואר 2017. בפרופיל של מהדורת סוף השבוע של וול סטריט ג'ורנל עם ההקדמה הבאה: "מגן על כל הדתות, בחזית של מלחמות התרבות של אמריקה", כהונתה בבקט פיקחה על שנים עשר ניצחונות בחירות הדת של בית המשפט העליון בהגנה על האחיות הקטנות של העניים, זכויות הקבוצות הדתיות לבחור את מנהיגיהן, זכויות האסירים המוסלמים, זכויות האזרח של בתי ספר ובתי כנסת יהודיים ושמירה סוכנויות אומנה דתיות.

למונטסה יש תארים מאוניברסיטת ג'ורג' וושינגטון והאוניברסיטה הבינלאומית של פלורידה. היא כיהנה בוועדת הנשים של מחוז מונטגומרי (מרילנד) וכיום היא במועצת המנהלים של הקרן לזכויות מטופלים, התובעת המובילה נגד הלגליזציה של סיוע להתאבדות; יועץ הדיוט לוועדת החירות הדתית של ועידת ארצות הברית של הבישופים הקתולים (USCCB); במועצה המייעצת ל- Council of Major Superiors of Women Religious (CMSWR) ולמכון GIVEN; חבר גאה במועצת המנהלים של מכללת בנדיקטין, מכון אקטון ומרכז המידע הקתולי. מונטסה פורסם בניו יורק טיימס, USA Today ובוול סטריט ג'ורנל, בין פרסומים מרכזיים אחרים. נולדה במקסיקו סיטי, היא דוברת ספרדית וצרפתית שוטפת.

צפו בהרצאה שלה מפורום GIVEN 2019!

קישורים חיצוניים
----------------

ויקישיתוף מדיה וקבצים בנושא **ביקור האפיפיור פרנציסקוס בישראל** בוויקישיתוף
* האתר הרשמי של הביקור
* אתר משרד החוץ המוקדש לביקור
* תוכנית הביקור
* האפיפיור בבית לחם
* טקס קבלת הפנים לאפיפיור בנמל התעופה בן-גוריון, סרטון באתר יוטיוב

הערות שוליים
------------

1. ↑  MOTTO AND LOGO FOR POPE’S PILGRIMAGE
2. ↑  Pellegrinaggio di Sua Santità Francesco in Terra Santa in occasione del 50° anniversario dell’Incontro a Gerusalemme tra Papa Paolo VI e il Patriarca Atenagora (24-26 maggio 2014), 24.05.2014
3. ↑  אתר למנויים בלבד אי־פי, האפיפיור פרנסיסקוס יבקר בישראל ב-24 במאי, באתר הארץ, 5 בינואר 2014
4. ↑  WORK COMMITTEES FOR THE POPE’S VISIT
5. ↑  גינוי אספת ההגמונים הקתולים של ארץ הקודש
6. ↑  אתר למנויים בלבד יניב קובוביץ, המשטרה ושב"כ: הימין הקיצוני מתכנן פשע שנאה ראוותני עם בוא האפיפיור, באתר הארץ, 8 במאי 2014
7. ↑  אתר למנויים בלבד ג'קי חורי, בכיר בכנסייה: ישראל לא עושה מספיק כדי למגר את פשעי השנאה, באתר הארץ, 11 במאי 2014
8. ↑  אתר למנויים בלבד שירלי סיידלר, כתובת נאצה רוססה על כנסייה בבאר שבע, באתר הארץ, 23 במאי 2014
9. ↑  מידע למבקרים לקראת ביקור האפיפיור
10. ↑  El Al unveils papal airplane
11. ↑  חסימות הכבישים והסדרי התנועה בזמן ביקור האפיפיור
12. ↑  עיריית ירושלים
13. ↑  השניים כתבו ספר משותף: "Sobre el cielo y la tierra" ("על השמים והארץ").
14. ↑  RABBI AND SHAYKH WILL JOIN THE POPE IN THE HOLY LAND.
15. ↑  Remarks by His Majesty King Abdullah II Welcoming His Holiness Pope Francis Amman, Jordan
16. ↑  אתר למנויים בלבד ד־פ־א, האפיפיור פרנסיסקוס בירדן: "מניעת צדק מהפלסטינים תוביל להרס הדדי", באתר הארץ, 24 במאי 2014
17. ↑  HOLY MASS HOMILY OF POPE FRANCIS International Stadium (Amman) Saturday, 24 May 2014
18. ↑  PRESIDENTIAL PALACE MEETING WITH PALESTINIAN AUTHORITIES (BETHLEHEM – 25.05.2014).
19. ↑  HOMILY OF POPE FRANCIS Manger Square (Bethlehem)
20. ↑  Manger Square : Invitation of the Pope to Abbas and Perez
21. ↑  אתר למנויים בלבד ג'קי חורי, עבאס ופרס נענו לבקשת האפיפיור ויגיעו לוותיקאן ל"תפילות שלום", באתר הארץ, 25 במאי 2014
22. ↑  אתר למנויים בלבד ג'ודי מלץ, האפיפיור פרנסיסקוס בישראל: "פתרון שתי המדינות חייב להפוך למציאות", באתר הארץ, 25 במאי 2014
23. ↑  INTERNATIONAL AIRPORT WELCOMING CEREMONY : SPEECH BY POPE FRANCIS
24. ↑  במקור: "Criminoso atto di odio antisemita".
25. ↑  אטילה שומפלבי, האפיפיור: "לא להפסיק לחפש פתרון לסכסוך", באתר ynet, 25 במאי 2014
26. ↑  DICHIARAZIONE CONGIUNTA DEL SANTO PADRE FRANCESCO E DEL PATRIARCA ECUMENICO PARTOLOMEO I
27. ↑  VISITA AL GRAN MUFTI DI JERUSALEM.
28. 1 2  אליאור לוי, קובי נחשוני, עומרי אפרים ואיתי בלומנטל, הר הבית, הכותל, יד ושם וחגיגה בבית הנשיא. היום השני של ביקור האפיפיור בירושלים, באתר ynet, 26 במאי 2014
29. ↑  IL PAPA VISITA IL MONTE E IL MONUMENTO PER LE VITTIME DEL TERRORISMO.
30. 1 2  אתר למנויים בלבד ניר חסון, ביקור האפיפיור: שיעור באהבת ישראל, באתר הארץ, 26 במאי 2014
31. ↑  VISITA AL MEMORIALE DI YAD VASHEM.
32. ↑  במקור: "Ci è venuto addesso un male quale mai era avvenuto sotto la volta del cielo... Mai più, Signore, mai più!"
33. ↑  DISCORSO AL CENTRO "TEMPIO DI SALOMONE".
34. ↑  CHIESA DEL GETSEMANI INCONTRO CON SACERDOTI, RELIGIOSI, RELIGIOSE E SEMINARISTI (JERUSALEM – 26.05.2014).
35. ↑  אתר למנויים בלבד ניר חסון, 26 צעירים נעצרו בהתפרעויות בקבר דוד, באתר הארץ, 25 במאי 2014
36. ↑  Israel Israel denies sovereignty deal with Vatican on holy site.
37. ↑  ISRAEL WILL NOT CEDE CENACLE.
38. ↑  SIAMO STATI PICCHIATI MENTRE TENTAVAMO DI ANDARE A VEDERE IL PAPA
39. ↑  אתר למנויים בלבד ניר חסון, אלמוני שרף ספר תפילות בכנסיית הדורמציון בירושלים, באתר הארץ, 26 במאי 2014
40. ↑  אתר למנויים בלבד גילי איזיקוביץ, רשות השידור תשבית את שידורי ביקור האפיפיור, באתר הארץ, 26 במאי 2014
41. ↑  הנשיא פרס ואבו מאזן התפללו יחד בוותיקן.
42. ↑  אתר למנויים בלבד ג'קי חורי, ביקור האפיפיור נתן לפלסטינים רוח גבית, באתר הארץ, 26 במאי 2014
43. ↑  SITUATION OF CHRISTIANS IN ISRAEL.
44. ↑  ד"ר ירון פרידמן, ביקור האפיפיור עורר בעיקר את השד העדתי, באתר ynet, 26 במאי 2014.
45. ↑  אתר למנויים בלבד רינה רוזנברג קנדל, בעקבות ביקור האפיפיור: 80 אלף כניסות לאתר הקתולי של משרד התיירות, באתר הארץ, 26 במאי 2014
46. ↑  אתר למנויים בלבד ניר חסון, שיבושי תנועה קשים בירושלים בעקבות ביקור האפיפיור, באתר הארץ, 26 במאי 2014
47. ↑  ערכת מזכרת רשמית לביקור האפיפיור.
48. ↑  Israel marks the historic visit of Pope Francis.